

Breznica 3, 4274 Žirovnica

Datum: 15.3.2023

**OBČINSKI SVET**

**OBČINE ŽIROVNICA**

**ZADEVA: Odgovor na pobudo št. 2**

Na 1. seji Občinskega sveta občine Žirovnica dne 26.1.2023 je občinski svetnik Boštjan Noč dal pisno pobudo da se v občini Žirovnica ponovno organizira tržnica lokalno pridelane hrane.

V pobudi predlaga, da bi tržnico vzpostavili na parkirišču pri OŠ Žirovnica ob regionalni cesti in sicer na način da se parkirišče ob dovozu v šolo pokrije s streho in na njej namestijo sončne celice, s čimer bi pridobivali tudi energijo za namene lokalne tržnice, božičnih sejmov in podobno.

Navedeno pobudo pozdravljamo, saj bi tržnica na območju občine, nedvomno prispevala k kakovosti bivanja občanov.

Smo pa na stališču, da predlagana lokacija ni ustrezna, ker gre za del šolskega prostora, kateri pa je hkrati tudi javno parkirišče, na katerem predlagane dejavnosti po našem mnenju ni mogoče organizirati na način, da bi upoštevali vse veljavne predpise.

Se pa v okviru projekta izgradnje Kulturnega centra Breznica, ki je že uvrščen v veljavni NRP, načrtuje tudi pridobitev nekega odprtega vendar pokritega prireditvenega prostora, na katerem bi bilo možno organizirati tudi tržnico. Hkrati bo tam tudi zagotovljena vsa ustrezna infrastruktura, ki jo taka dejavnost potrebuje (voda, elektrika, sanitarije).

**Leopold Pogačar**

**ŽUPAN**